Maite Asensio Lozano

Maite Asensio Lozano (Bilbo, 1983) genero ikuspegidun kazetaritzan aditua den kazetari eta idazle feminista da.

2024ko kazetaritzaren alorreko Rikardo Arregi saria irabazi zuen Amaia Igartua, Isabel Jaurena eta Olatz Silvarekin batera Feminizketak, elkarrizketa sortarekin.

 Ibilbide profesionala 
Berria egunkariaren Gizarte sailean lan egiten du.

2008an sorturiko Kazetarion Berdinsarean, -genero ikuspegia duen euskal kazetarien sarea-, kide zituen June Fernández, Lucía Martínez Odriozola eta Itziar Abadekin batera Pikara Magazine hedabide feministaren sortzaileetariko bat izan zen 2010eko azaroaren 18an   eta bertan hainbat artikulu argitaratu ditu.

 Aktibismoa 

 Feminismoa 
Epaimahaikide izan zen 2014ko Berdintasunerako Emakunde Sarietan.  Urte berean Prentsa idatzia Argia Saria irabazi zuen kazetari jardunean genero-berdintasunean eginiko ekarpen guztiengatik, bere konpromisoagatik eta gizon eta emakumeen berdintasunari ematen dion garrantzi handiagatik.  

2017an Emakundek Begira publizitate eta komunikazio ez-sexista erabiltzeko Aholku Batzordeko bokal izendatu zuen.  2018an Arantxa Iraola Alkortarekin batera "Alardeak, ukatutako plazara" saiakera liburua argitaratu du.    Bertan 80 lagunetik gora elkarrizketatu dituzte Irun eta Hondarribiako alardeetan 1996an hainbat emakume soldadu gisa parte hartzen saiatu zirenenan gertatutakoak aztertzeko.  

2024ko kazetaritzaren alorreko Rikardo Arregi saria irabazi zuten Maite Asensio, Amaia Igartua, Isabel Jaurena eta Olatz Silvak, Feminizketak, elkarrizketa sortarekin (Berrian argitaratuak). Epaimahaiak nabarmendu zuen lau kazetariek "egindako ahalegin berezia adin, jatorri eta arlo desberdinetako puntako pentsalarien gogoetak jasotzeko sei hizketaldirekin osatutako bilduman". Elkarrizketatuak Silvia Federici, Sara Ahmed, Vandana Shiva, Rita Segato, Remedios Zafra eta Irantzu Varela dira.

 Ekainaren 20ko deklarazioa OrainPresoak 
2018an espetxe-politikak aldatu eta presoen auzia konpontzeko bidean Orain Presoak dinamika sinatu zuen, etorkizunean bakean eta adiskidetuta bizi den jendarte batean giza eskubideen errespetuaren aldeko ekimena.

 Argitalpenak 

 2015 "Erdibidean : indarkeria matxista hedabideetan" liburua. 
 2018 "Alardeak, ukatutako plazara" saiakera, Arantxa Iraolarekin batera.

 Sariak eta errekonozimenduak 

 2014ko Prentsa idatziaren Argia Saria.  
 2024ko kazetaritzaren alorreko Rikardo Arregi saria irabazi zuten Amaia Igartua, Isabel Jaurena eta Olatz Silvarekin batera Feminizketak, elkarrizketa sortarekin.

 Erreferentziak 

 Kanpo estekak 

 2015- Hitzaldia: Hedabideei begira, betaurreko moreak jarrita. (Bideoa)
 2015- Elkarrizketa Tanttaka aldizkarian.
 2015- Sorgiñak #04 (Bideoa)
 2017- Hitzaldia: Hedabideak eta generoari buruzko mahai ingurua. (Bideoa)
 2018- Elkarrizketa Irakurrieran saioan. (Bizkaia Irratia)

Kategoria:Bilbotarrak
Kategoria:Bizkaiko kazetariak
Kategoria:Euskal Herriko feministak
Kategoria:Euskal kazetariak
Kategoria:XXI. mendeko emakume idazleak
Kategoria:XXI. mendeko Euskal Herriko idazleak
Kategoria:Emakume kazetariak
Kategoria:XXI. mendeko kazetariak